ยันกดเอทีเอ็มได้ปกติ
ธปท.เตือนอย่าแตกตื่นข่าวปิดตู้เอทีเอ็ม 1415 พ.ย. ย้ำใช้ได้ปกติ แค่ระงับกดตู้ข้ามแบงก์ 2 ชั่วโมง
13 พ.ย. 2557

ธปท.เตือนอย่าแตกตื่นข่าวปิดตู้เอทีเอ็ม 1415 พ.ย. ย้ำใช้ได้ปกติ แค่ระงับกดตู้ข้ามแบงก์ 2 ชั่วโมง 
นายจิรเทพ เสนีย์วงศ์ ณ อยุธยา โฆษกธนาคารแห่งประเทศไทย (ธปท.) เปิดเผยว่า จากกรณีที่มีกระแสข่าวในระบบไลน์ว่า จะมีการปิดบริการตู้เอทีเอ็มของธนาคารพาณิชย์ทุกแห่งระหว่างเวลา 22.00 น. จนถึงช่วงเช้า วันที่ 14-15 พ.ย.นั้น จากการตรวจสอบพบว่า บริษัท เนชั่นแนล ไอทีเอ็มเอ็กซ์ ผู้ให้บริการเอทีเอ็มพูลระหว่างธนาคาร จะปิดการให้บริการผ่านตู้เอทีเอ็ม และบริการธุรกรรมการเงินผ่านเอทีเอ็มระหว่างไทยกับต่างประเทศจริง จากการย้ายระบบข้อมูลไปยังศูนย์ข้อมูลใหม่ แต่เป็นแค่ช่วงสั้นๆ และไม่น่าส่งผลกระทบมากนัก 
ทั้งนี้ บริษัทจะโยกย้ายข้อมูลเอทีเอ็มไปศูนย์ข้อมูลคอมพิวเตอร์ใหม่ ในวันที่ 14 พ.ย. 2 ช่วง คือ ระหว่างช่วง 24.00-00.05 น. (5 นาที) และช่วง 24.00-02.00 น. (2 ชั่วโมง) ทำให้ไม่สามารถกดเงินข้ามตู้ เอทีเอ็ม รวมถึงกดเงินหรือโอนเงินข้ามประเทศได้ แต่ลูกค้ายังสามารถกดเงินสดที่ตู้ธนาคารเจ้าของบัตรได้ตามปกติ เนื่องจากศูนย์ข้อมูลเก่ายังใช้งานได้